तेलमच्चो पुल में दरार, बस से रांची धनबाद का सफर 60 किमी बढ़ा
पुल पर पानी जमा होता था, बनावट में गड़बड़ी हुई 36 साल में ही खराब
3 बड़े असर
भास्कर न्यूज | कतरास/ महुदा
धनबादको बोकारो और रांची से जोड़ने वाली तेलमच्चो दामोदर पुल क्षतिग्रस्त हो गई है। रविवार देर रात आई इस खबर ने धनबाद और बोकारो जिला मुख्यालय में हड़कंप मचा दी। जिला प्रशासन ने एहतियात के तौर पर तत्काल बड़ी वाहनों का परिचालन बंद करा दिया। एसएसपी धनबाद मनोज रतन चोथे के निर्देश पर महुदा पुलिस रातभर तेलमच्चो दामोदर पुल पर तैनात रही। ट्रक और बसों को पुल से गुजरने की इजाजत नहीं दी गई। उन्हें रूट बदलकर धनबाद और रांची की ओर भेजा गया। सोमवार को अधिकारियों ने पुल की स्थिति खतरनाक देख इस पर बड़े वाहनों की एंट्री बंद रखने का निर्णय लिया। एनएचएआई से इस बाबत जांच रिपोर्ट मांगी गई है। क्षतिग्रस्त स्थल को बैरिकेडिंग कर बंद कर दिया गया है। अगले आदेश तक इस पुल पर सिर्फ छोटे वाहनों का प्रवेश होगा। पुल पर वन-वे ट्रैफिक व्यवस्था बहाल रहेगी।
bho_Deva hin_Deva hin_Deva mai_Deva hin_Deva